Hy het vroeg in sy lewe besef dat die mens die oorsaak is van oorloë, depressies, hongersnood, droogtes, peste, hartseer en lyding op hierdie aarde.
In sy studies van die bybel het hy gesien dat God sy volmaakte wet aan sy volk Israel gegee het en dat God belowe het, dat as hulle daardie wet nougeset sou onderhou, dit met hulle goed sal gaan en Israel 'n model volk vir die wêreld sou wees. 'n Volk wat die lig van God tot die nasies sou bring.
Met die wederkoms van Christus sal hierdie Israel nasies tot 'n waaragtige inkeer kom en vervul word met die Heilige Gees. Onder die koningskap van Jesus sal Israel dan instrumenteel wees daartoe om die wêreld weer in perfekte harmonie met God te bring.